**MUISTIO**

**Kerho 19.09.2012 klo 10 Laukkosken Työväentalolla**:

* Osallistujia oli 16 jäsentä (liite 1).
* Puheenjohtaja Matti Leivoja avasi kokouksen ja toivotti osallistujat tervetulleiksi.
* EKL:n Uudenmaan piirin virkistyspäiville Lohjan Kisakalliossa 21.9. klo 9-16 Mäntsälästä menevään bussiin mahtuu vielä. Hinta on 29e/hlö + bussimatkan hinta. Ilmoittautumiset Matti Leivojalle, jonka autolla mennään Mäntsälään.
* Valtakunnallinen Vie vanhus ulos- kampanja käynnistyy ja kestää ajan 4.10.2012 -6.1.2013. Siihen sopivasti menemme ulkoiluttamaan Aurinkomäen vanhuksia to 27.9. klo 13, niin kuin jo keväällä sovittiin. Sateen sattuessa ulkoilutus siirretään viikolla eteenpäin seuraavaksi torstaiksi 4.10. klo 13. Tarkoitus on että sitä jatketaan tarpeen mukaan jo tänä vuonna ja että siitä tulisi vuotuinen perinne. Mukaan myös naisia vaikkeivät ehkä jaksakaan työntää pyörätuoleja.

Aiheeseen sopivasti päätettiin haastaa Mäntsälän Eläkkeensaajat Syys kuntohaasteeseen ajalla 1.11. – 30.11.2012. Leikkimielisen haastekilpailun säännöt on samat kuin EKL:n Uudenmaan piirin Ylös ja ulos – kuntoilemaan kuntohaasteen  
säännöt. Suorituspisteen saa vähintään 30 min kuntoilusta/päivä ja max 1 piste/päivä. Hävinnyt yhdistys kustantaa torttukaffet voittajayhdistykselle joulukuussa 2012. Pj Matti esittää haasteen mäntsäläläisille virkistyspäiväreissulla 21.9. Voittaja on se jolla kuntoilujen määrä per jäsen on suurempi.

* Päätettiin lähteä katsomaan Riihimäen kaupunginteatteriin 25.10 Waltarin ”Myöhästynyt hääyö”- näytelmää. Velvoitettiin hallitus valmistelemaan seuraavaan kerhoon 3.10 kuljetus teatteriin mennäänkö omilla autoilla vai bussilla. Omat autot tulisivat huomattavasti halvemmiksi, bussi on minimimaksu 300e.
* Porvoon Seudun Eläkkeensaajat kutsuu 35- vuotisjuhlaan meitä ke 24.10. klo 13 ja samaan aikaan on Mäntsälän kirkkopäivät. Päätettiin onnitella Porvoolaisia tallettamalla 30e heidän tililleen ja että ainakin Matti Ahonen, Martti Pakarinen ja Jorma Laukka menee sinne onnittelukäynnille ja vie onnittelukortin. Kirkkopäiville menijät kartoitetaan myöhemmin.
* Iris ja Asta valmistelevat seuraavaan kerhoon Laukkoskelle 17.10 Tietovisan. Ideana voisi olla esim. että jokainen tuo yhden kysymyksen visaan ja kilpaillaan joukkueissa. Iris ja Asta kertovat kerhossa 3.10. tarvitseeko jokaisen tuoda kysymys ensimmäiseen Tietovisaan ja minkälainen visasta tulee.
* Keskusteltiin jouluaterian järjestämisestä ja yhteinen mielipide oli, että järjestetään ilman muuta yksi yhteinen perinteinen jouluateria ja että mennään ravintolaan. Leena Leivoja selvittää vaihtoehdot ja asiaan palataan.

Muistion vakuudeksi:

Matti Leivoja Jorma Laukka

Puheenjohtaja Sihteeri.